b'\n_START_ARTICLE_\n\xc5\xa0ime Star\xc4\x8devi\xc4\x87\n_START_SECTION_\n\xc5\xbdivotopis\n_START_PARAGRAPH_\nRodio se je u li\xc4\x8dkom selu Klancu 1784. godine. \xc5\xa0kolovao se je u Vara\xc5\xbedinu, gdje je poha\xc4\x91ao osnovnu i srednju \xc5\xa1kolu. Srednja razina \xc5\xa1kolovanja mu je bila gimnazija. Na studij je oti\xc5\xa1ao u Graz i Zagreb, gdje je studirao filozofiju. U Senju je studirao bogoslovlje. U istom je gradu primio sve\xc4\x87eni\xc4\x8dki red 1808. godine._NEWLINE_Duhovni\xc4\x8dki je posao obna\xc5\xa1ao od 1814. sve do smrti 1859. godine po rodnoj Lici: Gospi\xc4\x87u, Udbini i Li\xc4\x8dkom Novom te u Podgorju, u Karlobagu._NEWLINE_Za hrvatsku je povijest bitan kao gramati\xc4\x8dar (slovni\xc4\x8dar). Za potrebe francuske vojske napisao je gramatiku hrvatskog jezika Nova ricsoslovica ilircska i Nova ricsoslovica ilircsko-franceska 1812., koju ju je bio preveo s njema\xc4\x8dkog. Va\xc5\xbenost njegove gramatike (slovnice) je ta \xc5\xa1to je za razliku od prija\xc5\xa1njih hrvatskih gramatika (slovnica), prva koja je na hrvatskom jeziku. Ricsoslovica \xc5\xa0ime Star\xc4\x8devi\xc4\x87a je prva gramatika hrvatskoga jezika pisana hrvatskim jezikom. Druga njegova gramatika je tako\xc4\x91er nastala za potrebe Napoleonovih vlastiju. Objavljena je u Trstu. Isti\xc4\x8de se po tome \xc5\xa1to je pisana ikavskim govorom hrvatskog jezika. U ovoj drugoj gramatici do izra\xc5\xbeaja dolazi i Star\xc4\x8devi\xc4\x87ev prijedlog hrvatskog pravopisa (slovopisa) koji je bez dijakriti\xc4\x8dkih znakova za \xc4\x8d, \xc4\x87, \xc5\xa1 i \xc5\xbe, nego je kao u zapadnoeuropskim jezicima. Va\xc5\xbean je i kao prvi hrvatski filolog koji je potanko opisao \xc4\x8detiri novo\xc5\xa1tokavska naglaska._NEWLINE_Osim tih dviju gramatika, va\xc5\xbeni su njegovi brojni tekstovi u kojima se borio za posebnost hrvatskog jezika, koje je objavio u Zori dalmatinskoj, Glasniku dalmatinskom, brojne rasprave u Danici Ljudevita Gaja i Nevenu. Protivio se jezi\xc4\x8dnoj reformi koju je promicao Vuk Karad\xc5\xbei\xc4\x87. Zbog takvih njegovih stavova, zbog \xc4\x8dinjenice da je Star\xc4\x8devi\xc4\x87 prethodio Karad\xc5\xbei\xc4\x87u te njegov rad razotkrivao sve jugounitaristi\xc4\x8dke i velikosrpske uobrazilje o Vuku Karad\xc5\xbei\xc4\x87u, stolje\xc4\x87e i pol se je prakti\xc4\x8dno pre\xc5\xa1u\xc4\x87ivalo njegov rad u hrvatskoj znanosti i \xc5\xa1kolstvu, tako da je u tom razdoblju vrlo malo autora pisalo o njemu (Pejnovi\xc4\x87 1940. o \xc5\xbeivotu i povijesnom okolonstima, Ani\xc4\x87 1968. o naglasnom sustavu, Vince 1973. o zaslugama za hrvatski knji\xc5\xbeevni jezik), a tek hrvatskim osamostaljenjem se progovorilo o njemu, a i tad je moralo \xc4\x8dekati se desetlje\xc4\x87e dok nisu osvanuli brojniji radovi, dok je prava monografija osvanula tek 2009. (Ri\xc4\x8doslovje), u kojoj se analizira odrednice glagolskog vida u Star\xc4\x8devi\xc4\x87evu pristupu opisa glagolskoga vida.'